#### Výzva na predkladanie cenových ponúk

#### (prieskum trhu realizovaný prostredníctvom Výzvy na predkladanie cenových ponúk)

**1.Obstarávateľ:**

Dopravný podnik mesta Žiliny s.r.o., Kvačalova 2, 011 40 Žilina (IČO: 36 007 099)

Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

**2.Kontaktné osoby:**

Ing. Peter Ďurkovský (e-mail: peter.durkovsky@dpmz.sk, tel.: +421415660168)

Ing. Ľubomír Fides (e-mail: lubomir.fides@dpmz.sk, tel.: +421415660114)

**3.Názov zákazky:**

**Monitoring vozidiel Dopravného podniku mesta Žiliny s.r.o.**

*Spoločný slovník obstarávania (CPV kód):*

42961300-3 Systémy na lokalizáciu vozidiel

45316210-0 Inštalovanie zariadení na monitorovanie dopravy

Predpokladaná hodnota zákazky: 7 416,00 EUR bez DPH / 72 mesiacov

**4.Opis predmetu zákazky, technická špecifikácia a ďalšie požiadavky obstarávateľa:**

Predmetom obstarávania je zákazka na poskytnutie služby spojená s dodávkou zariadení umožňujúcich poskytovať službu monitoringu technologických vozidiel Dopravného podniku mesta Žiliny s.r.o.

Zoznam vozidiel, opis a technická špecifikácia poskytovanej služby sa nachádza v ***Prílohe č. 2*** tejto Výzvy, ktorá je zároveň Prílohou č. 2 návrhu Zmluvy o poskytovaní služieb.

Predmet zákazky nie je rozdelený na časti. Každý uchádzač predloží ponuku na celý predmet zákazky.

**5.Vysvetľovanie:**

Ak je relevantné, tak písomnú žiadosť o vysvetlenie informácií uvedených vo Výzve je potrebné zaslať e-mailom na adresy: peter.durkovsky@dpmz.sk, lubomir.fides@dpmz.sk, henrich.varecha@dpmz.sk v termíne najneskôr do 18.08.2020 (vrátane tohto dňa). Odpovede na žiadosť o vysvetlenie budú doručené záujemcom/uchádzačom najneskôr do 19.08.2020 (vrátane tohto dňa). Obstarávateľ v procese vyhodnocovania ponúk môže požiadať uchádzača o vysvetlenie informácií uvedených v predložených dokladoch, ak bude relevantné.

**6.Typ uzavretej zmluvy s úspešným uchádzačom a termín začiatku poskytovania služby:**

S jedným úspešným uchádzačom bude na predmet zákazky uzatvorená Zmluva o poskytovaní služieb podľa § 269 ods. 2 zákona č. 513/1991 Zb. (Obchodný zákonník v znení neskorších predpisov).

Obdobie, na ktoré bude Zmluva o poskytovaní služieb s úspešným uchádzačom uzatvorená a služba poskytovaná: **72 mesiacov**.

Návrh Zmluvy o poskytovaní služieb je ***Prílohou č. 4*** tejto Výzvy.

**7.Financovanie predmetu zákazky:**

Financovanie predmetu zákazky: z vlastných finančných prostriedkov obstarávateľa.

Toto obstarávanie nie je nadlimitnou zákazkou v zmysle zákona 343/2015 Z. z. (viď finančný limit pre nadlimitnú zákazku platný pre obstarávateľa).

Obstarávateľ realizuje toto obstarávanie postupom prieskumu trhu prostredníctvom Výzvy na predkladanie cenových ponúk. Uvedený postup obstarávania zákon č. 343/2015 Z. z. neupravuje. Postup obstarávania je upravený v interných dokumentoch obstarávateľa.

**8.Ponuka uchádzača bude pozostávať z predloženia nasledovných dokladov:**

**1)**Uchádzač predloží doklad - **Identifikačné údaje uchádzača a návrh na plnenie kritérií**. Uchádzač vyplní podľa predtlače údaje v ***Prílohe č. 1*** tejto Výzvy a tento dokument predkladá do súťaže v elektronickej forme (ako scan vo formáte .pdf). Tento dokument je zároveň *Prílohou č. 1* návrhu Zmluvy o poskytovaní služieb. Uchádzač je povinný uviesť ceny ku všetkým položkám, ktoré sú uvedené v Tabuľkách č. 1 – 3 tejto prílohy.

**2)**Uchádzač predloží doklad - **návrh Zmluvy o poskytovaní služieb** (uzatvorená podľa § 269 ods. 2 zákona č. 513/1991 Zb. - Obchodný zákonník v znení neskorších predpisov, ďalej aj ako „zmluva“). Potvrdený návrh Zmluvy o poskytovaní služieb sa predkladá v elektronickej forme (ako scan vo formáte .pdf).

Uchádzač použije ***Prílohu č. 4*** tejto Výzvy, ktorej obsahom je návrh Zmluvy o poskytovaní služieb, do ktorej uchádzač vpíše všetky potrebné údaje podľa predtlače.

Návrh zmluvy obsahuje nasledovné prílohy:

Príloha č. 1: Identifikačné údaje uchádzača a návrh na plnenie kritérií

Príloha č. 2: Opis a technická špecifikácia poskytovanej služby

Príloha č. 3: Všeobecné obchodné podmienky

(Prílohu č. 3 predkladá uchádzač iba ak je relevantné. Ak sa predkladá, znenie všeobecných obchodných podmienok nesmie byť v rozpore s touto Výzvou, jej prílohami a v rozpore so znením návrhu Zmluvy o poskytovaní služieb).

**!!! Upozornenie pre navrhovateľov: Ceny, ktoré uvedie uchádzač v návrhu Zmluvy o poskytovaní služieb (a tiež v návrhu na plnenie kritérií) sú konečné a záväzné. Tieto ceny nie je možné po uplynutí lehoty na predkladanie ponúk viac meniť (smerom nahor, ani nadol).**

Subjekt, ktorý nie je platiteľom DPH v Slovenskej republike upozorní na túto skutočnosť v návrhu na plnenie kritérií a v návrhu Zmluvy o poskytovaní služieb.

Znenie príslušných ustanovení v predloženom návrhu Zmluvy o poskytovaní služieb (s výnimkou údajov o cene) môže byť v prípade potreby predmetom ďalšieho dojednania o definitívnej, konečnej podobe znenia zmluvy uzavretej s úspešným uchádzačom.

**3)Doklady** **preukazujúce osobné postavenie navrhovateľov:**

Uchádzač predloží:

**a)Čestné vyhlásenie** (potvrdené oprávnenou osobou uchádzača), že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z. z.). Navrhovateľ použije formulár Čestného vyhlásenia uvedený v ***Prílohe č. 3*** tejto Výzvy. Navrhovateľ *Prílohu č. 3* vyplní, podpíše a predkladá ju obstarávateľovi v elektronickej forme (ako scan vo formáte .pdf

Pre hospodárske subjekty (uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (uchádzači) nepredkladajú doklad podľa bodu III.3) písm. a) tejto Výzvy a obstarávateľ si túto skutočnosť overí náhľadom do Zoznamu hospodárskych subjektov.

**b)Doklad o oprávnení poskytovať službu, dodávať tovar, resp. uskutočňovať stavebné práce** – Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa bodu III.3) písm. b) tejto Výzvy, nakoľko si ho vyhlasovateľ súťaže dokáže zabezpečiť a skutočnosti overiť v príslušnom informačnom systéme verejnej správy. Uchádzači so sídlom mimo územia Slovenskej republiky predkladajú doklad podľa bodu III.3) písm. b) tejto Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla navrhovateľa). Nie je požadovaný úradne overený doklad. Doklad sa predkladá v elektronickej forme (ako scan vo formáte .pdf).

Pre uchádzačov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e) platne zapísanú podľa vyššie cit. zákona, tak tieto subjekty (uchádzači) nepredkladajú doklad podľa bodu III.3) písm. b) tejto Výzvy a obstarávateľ si túto skutočnosť overí náhľadom do Zoznamu hospodárskych subjektov.

**9.Hodnotiace kritérium a výber úspešného uchádzača:**

Hodnotiacim kritériom výberu úspešného uchádzača je maximálny počet bodov získaných na základe výšky ponúknutej ceny v EUR bez DPH spolu za položky uvedené v skupine A a v skupine B.

Maximálny počet získaných bodov za obidve skupiny spolu je **100 bodov**.

Za skupinu A môže uchádzač získať maximálne **60 bodov**.

Za skupinu B môže uchádzač získať maximálne **40 bodov**.

Uchádzač je povinný uviesť cenu v EUR bez DPH ku všetkým položkám, ktoré sú uvedené v Prílohe č. 1 Výzvy (t.j. k položkám uvedeným v Tabuľke č. 1 – skupina A a k položke uvedenej v Tabuľke č. 2 – skupina B).

Skupina položiek C nebude v tomto obstarávaní bodovo hodnotená, nakoľko nie je súčasťou hodnotiaceho kritéria. Uchádzač je však povinný uviesť cenu v EUR bez DPH aj ku všetkým položkám uvedeným v skupine C (Tabuľka č. 3 nachádzajúca sa v Prílohe č. 1 Výzvy).

Pravidlá pridelenia bodov:

Maximálny počet **60 bodov** sa pridelí tomu uchádzačovi, ktorý ponúkne za skupinu položiek A najnižšiu cenu spolu v EUR bez DPH. Počet bodov u ostatných hodnotených ponúk sa vyjadrí ako podiel najnižšej ponúknutej ceny za skupinu položiek A a ponúknutej ceny spolu v EUR bez DPH za skupinu položiek A v hodnotenej ponuke konkrétneho uchádzača prenásobený maximálnym počtom bodov (60 b) pre uvedené kritérium.

Maximálny počet **40 bodov** sa pridelí tomu uchádzačovi, ktorý ponúkne za skupinu položiek B najnižšiu cenu spolu v EUR bez DPH. Počet bodov u ostatných hodnotených ponúk sa vyjadrí ako podiel najnižšej ponúknutej ceny za skupinu položiek B a ponúknutej ceny spolu v EUR bez DPH za skupinu položiek B v hodnotenej ponuke konkrétneho uchádzača prenásobený maximálnym počtom bodov (40 b) pre uvedené kritérium.

Určenie úspešného uchádzača:

Ako úspešný bude vyhodnotený ten uchádzač, ktorý získa najvyšší súčet bodov spolu za skupinu položiek A a B.

*Poznámka:*

Do vyhodnotenia na základe hodnotiaceho kritéria budú zaradené iba ponuky uchádzačov, ktoré obsahujú všetky doklady/dokumenty vyhotovené podľa požiadaviek a pokynov uvedených v bode 8. tejto Výzvy.

**10.Spôsob predkladania cenových ponúk:**

Doklady podľa bodu 8. tejto Výzvy, ktoré tvoria ponuku uchádzača, predloží uchádzač podľa pokynov uvedených v bode 8. tejto Výzvy elektronickou poštou (e-mailom) **na e-mailové adresy:** **peter.durkovsky@dpmz.sk****,** **henrich.varecha@dpmz.sk****, lubomir.fides@dpmz.sk**

**11.Lehota na predkladanie cenových ponúk:**

Ponuku, t.j. doklady podľa bodu 8. tejto Výzvy je potrebné doručiť na všetky tri e-mailové adresy uvedené v bode 10. tejto výzvy do **21.08.2020** (vrátane tohto dňa). Ponuky doručené po uvedenej lehote nebudú zahrnuté do prieskumu trhu a do vyhodnotenia na základe hodnotiaceho kritéria.

**12.Obhliadka:**

Obstarávateľ nerealizuje obhliadku miesta dodania/poskytnutia služby.

**13.Komunikácia a jazyk:**

Obstarávateľ určil v tomto obstarávaní spôsob komunikácie elektronickou poštou (e-mailom) v štátnom jazyku, t.j. v slovenskom jazyku. Český jazyk je rovnako akceptovaný. Doklady predložené v inom jazyku ako v slovenskom alebo českom jazyku musia byť predložené v pôvodnom jazyku a predložený musí byť ich úradný preklad do slovenského prípadne českého jazyka.

**14.Lehota na oznámenie výsledku prieskumu trhu:**

Oznámenie o výsledku prieskumu trhu bude e-mailom doručené do 04.09.2020 vrátane tohto dňa všetkým uchádzačom, ktorí predložili cenovú ponuku na predmet zákazky a  zároveň informácia o výsledku vyhodnotenia ponúk bude zverejnená v príslušnej sekcii (verejné obstarávanie/prieskumy trhu do 10 000 EUR) na webovom sídle obstarávateľa.

**15.Doplňujúce informácie:**

**-**Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok prieskumu trhu.

-Obstarávateľ si vyhradzuje právo nevybrať ani jednu z cenových ponúk v prípade neobvykle vysokých ponukových cien uchádzačov a zrušiť postup zadávania zákazky v prípade, ak všetky predložené ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie predmetu zákazky, ak sa zmenili okolnosti , za ktorých bol prieskum trhu začatý, alebo môže prieskum trhu zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie ponúk.

-Obstarávateľ si vyhradzuje právo zrušiť prieskum trhu realizovaný prostredníctvom výzvy na predkladanie cenových ponúk v akejkoľvek etape tohto obstarávania.

-Obstarávateľ si vyhradzuje právo zrušiť tento prieskum trhu aj v prípade, ak na predmet zákazky nebola predložená v lehote na predkladanie ponúk žiadna ponuka.

**16.Prílohy k Výzve na predkladanie cenových ponúk:**

Príloha č. 1: Identifikačné údaje uchádzača a návrh na plnenie kritérií

Príloha č. 2: Opis a technická špecifikácia poskytovanej služby

Príloha č. 3: Čestné vyhlásenie

Príloha č. 4: Návrh Zmluvy o poskytovaní služieb

Zverejnenie zákazky: webové sídlo obstarávateľa

<http://www.dpmz.sk/prieskum-trhu---zakazky-v-hodnote-do-10-000-eur/>

**V Žiline, 14.08.2020**

Vypracoval: Ing. Peter Ďurkovský, odd. verejného obstarávania